આસામમાં નાગરિકતા નક્કી કરવાના માપદંડ અન્ય રાજ્યોથી ઘણા અલગ છે. એવું અહીં માઈગ્રેશન ઇતિહાસને કારણે છે. બ્રિટિશ શાસન દરમિયાન આસામને બંગાળ પ્રેસિડેન્સીમાં સામેલ કરી દેવાયો હતો. ૧૮૨૬થી ૧૯૪૭ સુધી બ્રિટિશ અધિકારી ચાના બગીચા માટે બીજા પ્રાંતમાંથી અહીં સસ્તા મજૂર લાવતા રહ્યા હતા. એ વખતે અનેક લોકો અહીં ઘુસ્યા. આઝાદી બાદ માઇગ્રેશનનો એક મોટો દોર આવ્યો. ૧૯૫૦માં પૂર્વ પાકિસ્તાનમાંથી મોટા પાયે હિજરતીઓ ભારતમાં આવીને વસ્યા અને તેઓ આસામ, પશ્ર્ચિમ બંગાળ અને તેની આસપાસના વિસ્તારોમાં વસી ગયા હતા. અને ત્યારથી આ સમસ્યા શ થઈ છે. ફોરેનર્સ એક્ટ ૧૯૪૬ના આધારે આ નેશનલ રજિસ્ટરને તૈયાર કરવામાં આવ્યું, જેમાં ભારતના નાગરિક ન હોય તેઓને ભારત બહાર પરત મોકલવાની જોગવાઈ હતી. દેશમાં આ પ્રકારે પ્રથમ અને એકમાત્ર કામ આસામમાં થયું પણ કમનસીબે તેને ગુવાહાટી હાઈકોર્ટમાં પડકારવામાં આવ્યું હતું અને આ હાઈકોર્ટે રજિસ્ટરને નાગરિકતાનો પુરાવો ગણવાનો ઇન્કાર કરી દીધો. ત્યારથી આ પ્રશ્ર્ન પેચીદો બની ગયો.